หุ้นสหรัฐปิดพุ่ง/ทอง,น้ำมันบวก
ดาวโจนส์ปิดพุ่ง 399.28 จุด ทองคำบวก 2.50 ดอลลาร์  น้ำมันเพิ่มขึ้น 36 เซนต์
27 ก.พ. 2561

ดาวโจนส์ปิดพุ่ง 399.28 จุด ทองคำบวก 2.50 ดอลลาร์  น้ำมันเพิ่มขึ้น 36 เซนต์ ดัชนีเฉลี่ยอุตสาหกรรมดาวโจนส์ปิดที่ 25,709.27 จุด พุ่งขึ้น 399.28 จุด หรือ +1.58% ดัชนี เอสแอนด์พี 500 ปิดที่ 2,779.60 จุด เพิ่มขึ้น 32.30 จุด หรือ +1.18% และดัชนี แนสแดค ปิดที่ 7,421.46 จุด เพิ่มขึ้น 84.07 จุด หรือ +1.15%ดัชนีดาวโจนส์ตลาดหุ้นนิวยอร์กปิดพุ่งขึ้นติดต่อกันเป็นวันที่ 3 เมื่อคืนนี้ (26 ก.พ.) ขานรับตลาดพันธบัตรสหรัฐที่เริ่มมีเสถียรภาพ นอกจากนี้ การพุ่งขึ้นของหุ้นกลุ่มเทคโนโลยียังเป็นอีกปัจจัยที่ช่วยหนุนตลาดหุ้นนิวยอร์กปิดในแดนบวก ขณะที่นักลงทุนจับตาแถลงการณ์ของนายเจอโรม พาวเวล ประธานธนาคารกลางสหรัฐ (เฟด) ต่อสภาคองเกรสสหรัฐในวันนี้ และวันพฤหัสบดีนี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 36 เซนต์ ปิดที่ 63.91 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนเดียวกัน เพิ่มขึ้น 19 เซนต์ ปิดที่ 67.50 ดอลลาร์ต่อบาร์เรลทองคำตลาดโคเม็กซ์ เพิ่มขึ้น 2.50 ดอลลาร์ ปิดที่ 1,332.80 ดอลลาร์ต่อออนซ์